Tehy

Tehy (Tehy ry, ruotsiksi Tehy rf ) on suomalainen sosiaali-, terveys- ja kasvatusalan ammattijärjestö. Sillä on yli 160 000 jäsentä. Tehyn suurin ammattiryhmä ovat sairaanhoitajat, joita on järjestön jäsenistä noin puolet. Yli 90 prosenttia tehyläisistä on naisia. Tehy on Toimihenkilökeskusjärjestö STTK:n suurin ammattiliitto. Tehyyn kuuluu yli 200 ammattiosastoa, jotka hoitavat edunvalvontaa ja yhdistävät saman työnantajan palveluksessa olevat ja saman alueen tehyläiset. Kaikki tehyläiset kuuluvat ammattiosastoihin tai Tehyn opiskelijayhdistykseen. Tehyyn kuuluu myös yhdeksän ammatillista yhteistyöjäsenjärjestöä sekä ammatillisia jaostoja, jotka edistävät jäsentensä ammatillista toimintaa. Tehy perustettiin 7. kesäkuuta 1982, kun kuusi TVK:laista terveydenhuoltoalan ammattijärjestöä yhdistyi. Perustettaessa liittoon kuului 51 000 jäsentä. Fuusiota oli valmisteltu jo pitkään ja nimellä ”Tehy” viitattiin terveysalan ammattiliittojen yhteistyöhön jo 1960-luvulta alkaen. Työehtoneuvotteluissa Tehy tekee yhteistyötä Suomen lähi- ja perushoitajaliitto SuPerin, Erityisalojen Toimihenkilöliitto ERTOn ja Suomen pelastusalan ammattilaiset SPAL ry:n kanssa. Järjestöt muodostavat Sosiaali- ja terveysalan neuvottelujärjestö Sote ry:n. Tehy on käynyt suurempia lakkotaisteluja vuosina 1983, 1995, 2003 ja 2007. Vuoden 2007 työtaistelu sai suurta huomiota, kun Tehy käytti painostuskeinona joukkoirtisanoutumista. Järjestön jäsenlehti on 11 kertaa vuodessa ilmestyvä Tehy-lehti. ==Jäsenistö== Noin 75 % jäsenistä työskentelee kuntien tai kuntayhtymien palveluksessa ja vajaat 20 % yksityisellä sektorilla. Tehyyn kuuluu johto-, esimies-, asiantuntija-, erikois- ja perustehtävissä toimivia sekä tutkijoita ja ammatinharjoittajia. Jäsenistä noin puolella on sairaanhoitajan ja 10 prosentilla lähihoitajan tutkinto. Terveydenhoitajia ja fysioterapeutteja on molempia noin kuusi prosenttia ja laboratoriohoitajia, hammashoitajia/suuhygienistejä ja lastenhoitajia kutakin viitisen prosenttia. Jäsenistön ammattinimikkeitä ovat muun muassa: * bioanalyytikko/laboratoriohoitaja * ensihoitaja * fysioterapeutti * geronomi * hammashoitaja/-huoltaja * jalkojenhoitaja, jalkaterapeutti * kätilö * lastenhoitaja, päivähoitaja * lähihoitaja, perushoitaja * lääkintävahtimestari, sairaankuljettaja * mielenterveyshoitaja * naprapaatti * osastonhoitaja * osteopaatti * röntgenhoitaja * sairaanhoitaja * suuhygienisti * terveydenhoitaja * ylihoitaja ==Organisaatio== ===Puheenjohtajat=== * Toini Nousiainen 1982–1985 * Aila Jokinen 1985–1989 * Raija Hukkamäki 1989–1997 * Jaana Laitinen-Pesola 1997–2013 * Rauno Vesivalo 2013–2017 * Millariikka Rytkönen 2017– ===Yhteistyöjäsenjärjestöt=== Tehyn jäsenjärjestöinä on ammattiosastojen lisäksi kahdeksan ammatillista yhdistystä, jotka ovat valtuuttaneet Tehyn neuvottelemaan jäsentensä työehdoista. Jäsenjärjestöjä ovat: *Suomen Bioanalyytikkoliitto *Suomen Ensihoitoalan Liitto *Suomen Kätilöliitto *Suomen Lastenhoitoalan Liitto *Suomen Mielenterveyshoitoalan Liitto *Suomen Röntgenhoitajaliitto *Suomen Sairaanhoitajat *Suun Terveydenhoidon Ammattiliitto ===Valtuusto=== Tehyn valtuusto valitaan vaaleilla. Valtuuston koko kasvoi 2017 vaaleissa aiemmasta 63 valtuutetusta 83 valtuutettuun. Käytössä on suhteellinen vaalitapa. Vaaleissa voi äänestää sähköisesti. Ehdokaslistoja asettavat suurin piirtein puoluepoliittisten jakolinjojen mukaan järjestäytyneet ryhmät. vaalit paikat paikat paikat paikat paikat paikat paikat äänestys- aktiivisuus a Yhdessä eteenpäin b Sitoutumattomat ja keskiryhmät SITKE c Arvo ammattitaidolle d Tehyn vasemmisto ja sitoutumattomat e Ett tvåspråkigt Tehy f Tehyläiset vihreät g Vapaat vaikuttajat hPerusasioiden puolesta - perussuomalaiset tehyläiset vaalit a b c d e f g h äänestys- aktiivisuus a Yhdessä eteenpäin b Sitoutumattomat ja keskiryhmät SITKE c Arvo ammattitaidolle d Tehyn vasemmisto ja sitoutumattomat e Ett tvåspråkigt Tehy f Tehyläiset vihreät g Vapaat vaikuttajat hPerusasioiden puolesta - perussuomalaiset tehyläiset vaalit SDP Kesk. Kok. Vas. RKP Vihr. sit. PS äänestys- aktiivisuus a Yhdessä eteenpäin b Sitoutumattomat ja keskiryhmät SITKE c Arvo ammattitaidolle d Tehyn vasemmisto ja sitoutumattomat e Ett tvåspråkigt Tehy f Tehyläiset vihreät g Vapaat vaikuttajat hPerusasioiden puolesta - perussuomalaiset tehyläiset 2005 18 16 15 5 2 2 2 - 31,6% a Yhdessä eteenpäin b Sitoutumattomat ja keskiryhmät SITKE c Arvo ammattitaidolle d Tehyn vasemmisto ja sitoutumattomat e Ett tvåspråkigt Tehy f Tehyläiset vihreät g Vapaat vaikuttajat hPerusasioiden puolesta - perussuomalaiset tehyläiset 2009 16 15 13 6 2 1 7 - 34,4% a Yhdessä eteenpäin b Sitoutumattomat ja keskiryhmät SITKE c Arvo ammattitaidolle d Tehyn vasemmisto ja sitoutumattomat e Ett tvåspråkigt Tehy f Tehyläiset vihreät g Vapaat vaikuttajat hPerusasioiden puolesta - perussuomalaiset tehyläiset 2013 17 14 13 7 1 1 7 - 30,4% a Yhdessä eteenpäin b Sitoutumattomat ja keskiryhmät SITKE c Arvo ammattitaidolle d Tehyn vasemmisto ja sitoutumattomat e Ett tvåspråkigt Tehy f Tehyläiset vihreät g Vapaat vaikuttajat hPerusasioiden puolesta - perussuomalaiset tehyläiset 2017 30 19 13 7 - 2 12 - 25,5% 2021 41 15 10 7 - 3 5 2 33,2% ==Lähteet== ==Aiheesta muualla== * Tehyn kotisivu *Tehy-lehti Luokka:STTK:n jäsenjärjestöt Luokka:Suomalaiset ammattiliitot